Държавен вестник, бр. 94, 2011 г., стр. 15

БРОЙ  94	
Д Ъ Р Ж А В Е Н  В Е С Т Н И К 	
СТР.  15  
2. контрол на достъпа в териториите, за­
мърсени с радиоактивни вещества.
Раздел III
Критерии за намеса
Чл. 35. (1) Критериите за намеса са всички 
фактори, които оказват влияние при вземането 
на решение за намеса, включително нива за 
намеса, прогнози за развитие на аварийна 
обстановка или резултати от прилагане на 
различни защитни мерки, здравни, психологи­
чески, технически, географски, икономически 
и социални фактори.
(2) Критериите по ал. 1 се разглеждат 
независимо един от друг и в цялост за всеки 
конкретен случай.
(3) При прилагане на критериите по ал. 1 
трябва да се осигури недопускане появата на 
детерминистични ефекти.
(4) Намесата се оптимизира при нейното 
прилагане на основата на съществуващия 
собствен и международен опит, като се от­
читат конкретните обстоятелства.
Чл. 36. (1) Нивата за намеса са стойностите 
на прогнозираната доза и предотвратимата доза 
за определено време, мощността на дозата и 
специфичната активност, при достигането на 
които се прилагат съответни защитни мерки.
(2) При достигане нивата на намеса на 
прогнозираните дози съгласно приложение 
№ 3 се прилагат незабавни защитни мерки.
(3) При достигане нивата на намеса на 
прогнозираните годишни еквивалентни дози 
при хронично облъчване съгласно приложение 
№ 4 се прилагат незабавни защитни мерки.
Чл. 37. (1) В случаите на аварийна об­
становка, съпроводена със замърсяване с 
радиоактивни вещества извън площадката, 
защитните мерки по чл. 33, ал. 1, т. 5 – 9 и 
ал. 2, т. 1 се прилагат при достигане на ни­
вото на намеса съгласно приложение № 6 от 
Наредба № 28 от 2006 г. за условията и реда 
за медицинско осигуряване и здравни норми 
за защита на лицата в случай на радиационна 
авария (ДВ, бр. 84 от 2006 г.).
(2) Прилагане на защитни мерки не е за­
дължително, ако нивата на намеса съгласно 
приложение № 5 не са достигнати. В този 
случай прилагането на защитни мерки се 
обосновава и оптимизира в зависимост от 
конкретната обстановка и обстоятелства и 
резултатите от радиационния мониторинг. 
(3) В случай че предотвратимата ефектив­
на доза е равна или по-голяма от нивата на 
намеса съгласно приложение № 5, решението 
за намеса се взема с отчитане на принципи­
те на обосноваване и оптимизация съгласно 
чл. 32, ал. 5 и в съответствие с конкретната 
обстановка и обстоятелства.
Чл. 38. (1) В случаите на аварийна обста­
новка по чл. 37, ал. 1 защитните мерки по 
чл. 33, ал. 2, т. 2 се прилагат:
1. за храните – в съответствие с границите 
на съдържанието на радионуклиди в храните 
съгласно Наредба № 11 за определяне на из­
искванията към границите на радиоактивното 
замърсяване на храните при радиационна 
авария (ДВ, бр. 44 от 2002 г.);
2. за фуражите – съгласно нивата за намеса, 
определени в приложение № 6.
(2) В случаите на аварийна обстановка 
по чл. 37, ал. 1 защитната мярка по чл. 33, 
ал. 1, т. 8 се прилага в съответствие с Наред­
ба № 28 за условията и реда за медицинско 
осигуряване и здравни норми за защита на 
лицата в случай на радиационна авария (ДВ, 
бр. 84 от 2006 г.).
Чл. 39. (1) Намесата при откриване на 
замърсявания с радиоактивни вещества като 
резултат от последиците от предишна ава­
рийна обстановка или дейност се основава 
на годишната ефективна доза за населението, 
която може да се получи, в случай че не бъде 
предприета намеса.
(2) Намеса не се предприема при:
1. годишна ефективна доза за населението, 
по-малка или равна на 1 mSv, при което не 
се включва дозата, получена от естествения 
радиационен фон на местността;
2. годишна ефективна доза за населението, 
по-малка или равна на 5 mSv, при специални 
обстоятелства – само в случай че в следващите 
5 последователни години годишната ефективна 
доза няма да надхвърли 1 mSv.
(3) При откриване на замърсявания с ра­
диоактивни вещества като резултат от после­
диците от предишна аварийна обстановка или 
дейност, когато годишната ефективна доза за 
населението е по-голяма от 5 mSv, се прилагат 
защитни мерки или се препоръчва огранича­
ване на достъпа. Намесата се предприема след 
обосноваване при годишна еквивалентна доза 
за населението 100 mSv, включително дозите, 
получени от всички възможни радиационни 
въздействия и от естествения радиационен 
фон на местността, освен в случаите, за 
които министърът на здравеопазването не е 
определил, че прилагането на намесата не 
се обосновава.
(4) В случай че годишната ефективна доза 
за населението е:
1. по-голяма от минималното ниво за 
намеса по ал. 2, т. 2, но по-малка от 10 mSv 
(гранично ниво на намеса), освен радиационен 
мониторинг на съдържанието на радиоактив­
ност в околната среда, селскостопанската про­
дукция и на дозата, получавана от населението 
от външно и вътрешно облъчване, се прилагат 
мерки за ограничаване на дозата и за защита 
на населението, основани на принципите на